
                                       HOTĂRÂREA NR. 32
privind aprobarea finanţării din bugetul de venituri şi cheltuieli al Municipiului Craiova, a contribuţiei proprii a Liceului „Traian Vuia” Craiova, în calitate de partener în cadrul proiectului „Education and Career Guidance - Let´s help the students choose a right career!„

 
Consiliul Local al Municipiului Craiova, întrunit în şedinţa ordinară din data de 30.01.2014;

 Având în vedere raportul nr.4024/2014 întocmit de Direcţia Elaborare şi Implementare Proiecte prin care se propune aprobarea finanţării din bugetul de venituri şi cheltuieli al Municipiului Craiova, a contribuţiei proprii a Liceului „Traian Vuia” Craiova, în calitate de partener în cadrul proiectului „Education and Career Guidance - Let´s help the students choose a right career!” şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;     

În conformitate cu prevederile art.19 din Legea nr. 273/2006 privind finanţele publice locale, modificată şi completată şi art.6 din Ordonanţa de Urgenţă a Guvernului nr.64/2009 privind gestionarea financiara a instrumentelor structurale si utilizarea acestora pentru obiectivul convergenta;


În temeiul art.36 alin. 2 lit b şi d coroborat cu alin. 4 lit. a şi alin.6 lit.a, pct.1, art.45 alin.2 lit.a, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă finanţarea din bugetul de venituri şi cheltuieli al Municipiului Craiova, a sumei de 720 euro, reprezentând contribuţia proprie a Liceului „Traian Vuia” Craiova, în calitate de partener în cadrul proiectului „Education and Career Guidance - Let´s help the students choose a right career!”.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Elaborare şi Implementare Proiecte, Direcţia Economico – Financiară şi Liceul „Traian Vuia” Craiova va vor aduce la îndeplinire prevederile prezentei hotărâri.   

